CELEX: 62015CA0447
Language: sk
Date: 2016-07-07 00:00:00
Title: Vec C-447/15: Rozsudok Súdneho dvora (ôsma komora) zo 7. júla 2016 (návrh na začatie prejudiciálneho konania, ktorý podal Krajský soud v Ostravě – Česká republika) – Ivo Muladi/Krajský úřad Moravskoslezského kraje (Návrh na začatie prejudiciálneho konania — Preprava — Smernica 2003/59/ES — Povinnosť získať základnú kvalifikáciu — Článok 4 — Nadobudnuté práva — Držitelia vodičských preukazov vydaných pred dátumami stanovenými v článku 4 — Oslobodenie od povinnosti získať základnú kvalifikáciu — Vnútroštátna právna úprava stanovujúca dodatočnú požiadavku pravidelného výcviku v trvaní 35 hodín na účely uplatnenia uvedeného oslobodenia)

12.9.2016   
            
            
               SK
            
            
               Úradný vestník Európskej únie
            
            
               C 335/25
            
         Rozsudok Súdneho dvora (ôsma komora) zo 7. júla 2016 (návrh na začatie prejudiciálneho konania, ktorý podal Krajský soud v Ostravě – Česká republika) – Ivo Muladi/Krajský úřad Moravskoslezského kraje
   (Vec C-447/15) (1)
   
   ((Návrh na začatie prejudiciálneho konania - Preprava - Smernica 2003/59/ES - Povinnosť získať základnú kvalifikáciu - Článok 4 - Nadobudnuté práva - Držitelia vodičských preukazov vydaných pred dátumami stanovenými v článku 4 - Oslobodenie od povinnosti získať základnú kvalifikáciu - Vnútroštátna právna úprava stanovujúca dodatočnú požiadavku pravidelného výcviku v trvaní 35 hodín na účely uplatnenia uvedeného oslobodenia))
   (2016/C 335/33)
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Krajský soud v Ostravě
   
      Účastníci konania pred vnútroštátnym súdom
   
   
      Žalobca: Ivo Muladi
   
      Žalovaný: Krajský úřad Moravskoslezského kraje
   
      Výrok rozsudku
   
   Článok 4 smernice 2003/59/ES Európskeho parlamentu a Rady z 15. júla 2003 o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy, ktorou sa mení a dopĺňa nariadenie Rady (EHS) č. 3820/85 a smernica Rady 91/439/EHS a zrušuje smernica Rady 76/914/EHS, sa má vykladať v tom zmysle, že nebráni takej vnútroštátnej právnej úprave, aká je vo veci samej, podľa ktorej sa od osôb oslobodených od povinnosti základnej kvalifikácie vodičov určitých cestných vozidiel nákladnej a osobnej dopravy, upravenej v tomto článku, požaduje splnenie požiadavky pravidelného výcviku v trvaní 35 hodín, aby mohli vykonávať dotknuté povolanie vodiča.
   
      (1)  Ú. v. EÚ C 389, 23.11.2015.